cyanic-selkie/wikianc huggingface dataset:
Irrfan Khan
Iere jierren
Yn datselde desennium fertolke er de rol fan Lenin yn 'e tillefyzjefilm Laal Ghaas Par Neele Ghode, dy't basearre wie op in oersetting troch Uday Prakash fan in Russysk toanielstik fan Michail Sjatrov. Dêrnei waard er cast as in psychoatyske moardner yn 'e tillefyzjesearje Darr, en ek spile er de ferneamde revolúsjonêr, dichter yn it Oerdû en marxistyske politike aktivist Makhdoom Mohiuddin yn searje Kahkashan. Fierders hied er gastrollen yn ferskate oare tillefyzjesearjes, wêrûnder Chanakya, Bharat Ek Khoj, Banegi Apni Baat en Chandrakanta, en weromkearende rollen yn Star Bestsellers en Bhanvar.
Debby Ryan
Aktearkarriêre
Yn oktober 2009 presintearre Ryan it earste Tween Girl Summit Music Festival, en yn 2010 spile se de rol fan Kim Walker yn 'e spylfilm What If..., fan 10 West Studios, mei as tsjinspilers Kevin Sorbo en Kristy Swanson. Datselde jiers wie se ek te sjen yn 'e haadrol fan Abby Jensen, yn 16 Wishes, in tillefyzjefilm foar jongfolwoeksenen dy't produsearre waard troch Disney. Yn maart 2011 krige Ryan op it Disney Channel har eigen komeedzjesearje taparte, mei as titel Jessie. Dêryn wurdt it wol en wee folge fan in tiner dy't fan Teksas nei New York ferhuzet om in stjer te wurden, mar ynstee as berne-oppas oan 'e slach giet by in gesin mei fjouwer bern. Dêrby regissearre Ryan eigenhandich ôflevering 3, Coffee Talk, en waard se sa de jongste froulike regisseur fan in Disney-produksje ea.
Oare beuzichheden
Yn july 2012 begûn Ryan mei de tarieding foar in eigen moade-kolleksje, dy't se yn 2013 útbrocht. Sûnt hat se in eigen kleanmerk op poaten set.
Star Trek: The Next Generation
Star Trek: The Next Generation, soms ôfkoarte ta Star Trek: TNG of koartwei TNG, wie in tige súksesfolle Amerikaanske tillefyzjesearje dy't 7 seizoenen rûn, fan 1987 oant 1994, en dy't yn withoefolle lannen útstjoerd waard. De titel betsjut: "Stjerretocht: De Folgjende Generaasje". It wie de twadde live actionsearje út 'e Star Trek-franchise, nei Star Trek: The Original Series út 'e 1960-er jierren. Star Trek: The Next Generation wie in science fiction-tillefyzjesearje dy't yn 'e fjouwerentweintichste iuw spilet en it romteskip de USS Enterprise-D en syn bemanning folget by de ferkenning fan 'e Molkewei. De searje wie útsûnderlike populêr en behold oan 'e ein ta hege sjochsifers. Ek wûn er in protte prizen, wêrûnder mar leafst 18 Emmy Awards, 5 Saturn Awards, 2 Hugo Awards en in Peabody Award. Op basis fan dat súkses waard yn 1993 in nije searje yn 'e franchise lansearre: Star Trek: Deep Space Nine.
De Fal fan Camelot
Lancelot and Elaine
Lancelot nimt yn momkape diel oan in toernoai en draacht dêrby de kleuren fan Elaine fan Astolat. De de naïve jonkfrouwe wurdt smoarfereale op him en as Lancelot har neitiid útleit dat harren leafde neat wurde kin, winsket se dat se dea wie. Dêrop rekket se yn 'e minnichte en stjert.
Autonoom gebiet
De Fêreu-eilannen hawwe bgl. in fiergeande foarm fan autonomy binnen it Keninkryk Denemark, mar dy autonomy is inkeld yn in wet fêstlein ek kin troch it Deenske parlemint yn prinsipe mei in gewoane mearderheid ûngedien makke wurde. No sil dat net gau barre om't de Fêreuske befolking soks net oer syn kant gean litte sil, mar de mooglikheid bestiet. Folle seldsumer is it dat de autonomy boarge is troch in spesjale wet dy't allinnich mar troch de sintrale oerheid wizige wurde kin as ek it parlemint fan it autonome gebiet sels dêrmei akkoart giet. Dat is bgl. sa yn it gefal fan 'e autonomywet fan 'e Ålâneilannen, yn 'e Botnyske Golf, dy't ta Finlân hearre.
Koepeltsjerke (Sappemeer)
Skiednis
Yn 2006 waard de tsjerke oerdroegen oan de Stifting Alde Grinslânske Tsjerken.
Seeslach (spul)
Salvo
thumb|''Ferzje út de [[1970-er jierren]] Yn de Salvo-edysje fan 1930 rjochtsje spilers har op in bepaald oantal hokjes yn ien kear. In spiler kin by elke beurt ynearsten fiif (ien foar elk slachskip) hokjes tagelyk besjitte. It oantal skotten fan spilers nimt ôf at ien fan syn skippen ferlern gien is. Yn de moderne Milton Bradley regels foar Seeslach is Salvo opnomd as in fariaasje "foar spilers mei mear ûnderfining". At in spiler dan bygelyks trije skippen oer hat, mei er trije skotten ôffjurje.
Seeminen en kustbatterij
Yn in útwreide ferzje krije spilers ek seeminen (elk fan ien hokje) en in saneamde kustbatterij (trije rútsjes oan de râne, dy’t ek oer de hoeke lizze kinne). Dizze regels wurde oanskerpe en feroarje it hiele spul.
Kompjûter
Seeslach wie ek ûnderdiel fan Hasbro Family Game Night foar de PlayStation 2 en Wii, krektas de Xbox 360 (Xbox Live Arcade). Dizzen feroaren de spulregels, mei ynbegrip fan de grutte fan it ruster (8 × 12 yn de NES-ferzje, 8 × 8 yn de Game Boy ferzje), skipsgrutte (it is wenst om in ûnderseeër yn ien hokje te setten) en spesjale raketten foar elk skipstype. Bygelyks yn de NES-ferzje fan de kruser hat in fiif-skot raket dy’t fiif fjouwerkanten bestrike yn in X patroan op it ruster yn ien beurt. Underseeske tracking sonar en loftverkenning om skippen te finen binne ek funksjes.
Markus Tullius Sisero
Priveelibben
Sisero hie twa bern út syn earste houlik. Syn dochter Tullia wie syn eachapel, en doe't hja yn febrewaris 45 f.Kr. ynienen siik waard en stoar, wied er der stikken fan. It ûnbegryp fan Publilia dêrfoaroer late ta de ûntbining fan syn twadde houlik. Oangeande syn soan Markus hie Sisero hope dat dy yn syn fuotleasten folgje en filosoof wurde soe. De jonge dreamde lykwols fan in militêre karriêre, en joech him yn 49 f.Kr. by it leger fan Pompejus. Nei dy syn nederlaach by Farsalis, yn 48 f.Kr., krige er amnesty fan Julius Caesar. Dêrop stjoerde Sisero syn soan nei Atene ta, om te studearjen ûnder de filosoof Kratippus fan Pergamon. De jonge Markus brûkte de ôfwêzigens fan syn heite tafersjoch lykwols om te feestfieren en syn jild te ferslampamperjen.
Konsulskip
Neitiid waard Sisero yn 69 f.Kr. beneamd ta aedile en yn 66 f.Kr. ta praetor, wylst er yn 63 f.Kr., mei 43 jier, as konsul fan 'e Romeinske Republyk tsjinne. Syn mei-konsul, Gajus Antonius Hybrida, spile mar in lytse rol yn 'e politike opskuor dy't Rome dat jiers trof, mar Sisero dwerseide persoanlik in gearspanning om himsels út 'e wei te romjen en de Republyk ûnder fuotten te heljen mei útlânske troepen ûnder it befel fan Lusius Sergius Katilina. Hy liet de steat fan belis útroppe (troch in senatus consultum ultimum út te furdigjen) en dreau Catilina dêrnei ta de stêd út mei fjouwer ferfrettende taspraken (de saneamde Katilynske Oraasjes) dêr't er de Romeinske boargers mei ophyste tsjin 'e gearspanners.
Nei't Katilina de stêd ûntflechte wie, rekkene er op syn oanhingers yn Rome om 'e revolúsje te begjinnen (de saneamde Twadde Katilynske Gearspanning), wylst er sels mei in leger lyksinnigen de stêd fan bûtenôf oanfoel. Hy hie besocht en belûk de Allobroges, in stamme fan Transalpine Kelten, by syn komplot, mar Sisero wist mei help fan syn kontakten ûnder de Kelten de briefkerij fan Katilina te ûnderskeppen. De ynformaasje út 'e brieven bewiisde de skuld fan fiif Romeinske gearspanners, dy't doe twongen waarden om foar de hiele Senaat oer in bekentenis ôf te lizzen. Op oanstean fan Kato de Jongere besleat de Senaat dat de fiif manlju de deastraf krije moasten, en Sisero liet dat fûnis yn syn hoedanichheid fan konsul útfiere. Dêrby begelate er yn eigen persoan Publius Kornelius Lentulus Suera, in eardere konsul, nei it plak fan eksekúsje. Lykwols, troch Romeinske boargers sûnder foarm fan proses terjocht te stellen, gie er eins syn boekje te bûten, en neitiid libbe er altyd yn eangst dat er dêr nochris foar straft wurde soe.
Gerrit Nicolaas Mulier
Gerrit Nicolaas Mulier (Oudenbosch, 26 maaie 1791 - Ljouwert, 24 juny 1861) wie in Nederlânske politikus en abbekaat.
Biografy
Mulier, lid fan de famylje Mulier, wie in soan fan mr. dr. Dirk Mulier (1754-1791), Deputearre fan Fryslân en drossaard fan it markizaat fan Bergen op Soom, en Catharina de With (1758-1798). Hy wie in omkesizzer fan mr. Frederik de With, grytman fan East-Dongeradiel.
Markus Tullius Sisero
Ballingskip en weromkear
In weromkear fan Sisero yn 'e polityk wie lykwols in stik dreger. In oanfal fan sines op in wet fan Caesar wie om 'e nocht, mei er yn 56 f.Kr. op 'e Konferinsje fan Luca twongen waard om syn ferset dêrtsjin op te jaan en him efter it triumviraat te skaren. Dêrnei lei er him de earste jierren benammen ta op syn skriuwwurk. Fan maaie 51 f.Kr. oant novimber 50 f.Kr. tsjinne er mei tsjinnichheid as gûverneur fan 'e provinsje Silysje, yn Lyts-Aazje. Dêrhinne naam er syn broer Kwintius mei as legaat. Troch ûnderlinge strideraasjes ûnder de Parten hoegde er lokkigernôch net folle te fjochtsjen, mar lykwols wûn er de titel imperator foar syn bestoarming fan in berchfêsting.
Penric's Demon
Ynhâld
Clee wurdt dêrnei finzenset. It is wat dreger om mei syn healbroer Rusillin ôf te weven, dy't him ferskânze hat yn syn heal ôfbaarnde kastiel, mar dêr sille it stedsbestjoer fan Marterbrêge en de Timpel tegearre oer gear. Penric wurdt troch Tigney by Llewen sibbe Hartstoarne, de aartsprelate-karfoarstinne fan Marterbrêge brocht, dy't him oanbiedt om oan it ferneamde seminaarje fan 'e Bastert yn Roazehal oplaat te wurden ta in folleard timpeltsjoender. Dat liket Penric skoan ta, mar hy freget oft er earst mei Desdemona oerlizze mei. As er de saak oan har foarleit, bringt se him yn 't sin dat er om har te rêden in god yn 'e eagen sjoen hat en foar har tsjûge hat. Der bestiet no neat mear yn 'e wrâld dat se, foarsafier't it yn har macht is, him ea noch ûntsizze sil.
Juno (film)
Plot
Juno MacGuff is in sechstjinjierrige learlinge oan 'e middelbere skoalle. Hja wennet mei har heit Mac, har styfmem Bren en har healsuske Liberty Bell yn it fiktive plak Dancing Elk, yn 'e Amerikaanske steat Minnesota. Nei't se seksuele omgong hân hat mei har freon en langjierrige bewûnderder Paulie Bleeker, ûntdekt se dat se swier rekke is. Yn 't earstoan is se fan doel om in abortus dwaan te litten, en dêr lit se har net fan ôfbringe troch Su-Chin, in klasgenoate dy't by de pleatslike abortusklinyk in ienpersoans-anty-abortusdemonstraasje hâldt. Ienris binnen fljocht it har lykwols oan troch de keale en suterige ynrjochting, de taktleaze ûntfangst troch de resepsjoniste, de trochkringende rook fan ûntsmettingsmiddel en de deprimearjende oare pasjinten yn 'e wachtkeamer.
Nei't se har auto oan 'e kant fan 'e wei stilset hat om út te gûlen, giet se nei hûs, dêr't se in petear mei har heit hat oer it houlik yn it algemien, sûnder him út te lizzen wat der bard is. Har heit fertelt har dat je it bêste ien sykje kinne om jins libben mei te dielen, dy't jin nimt sa't je binne. Juno beseft dêrtroch einlings dat Bleeker de wiere foar har is. Dyselde jûns noch riidt se werom nei it hûs fan 'e Lorings, dêr't se by de foardoar in bryfke efterlit en wer fuortgiet ear't der iependien wurdt. De oare deis siket se Bleeker op en fertelt him dat se fan him hâldt. Hy tutet har yn it iepenbier en se krije ferkearing.
Opnamen en postproduksje
De opnamen foar Juno fûnen plak yn in perioade fan seis wiken yn febrewaris en maart 2007 yn Vancouver en omkriten, yn 'e Kanadeeske provinsje Britsk-Kolumbia (hoewol't de film spilet yn 'e Amerikaanske steat Minnesota). De Eric Hamber Secondary School yn Vancouver gie troch foar de fiktive Dancing Elk High School yn 'e film, en de filla fan 'e Lorings stiet eins yn White Rock (Britsk-Kolumbia), in foarstêd fan Vancouver. De kamerarezjy wie yn 'e hannen fan Eric Steelberg. It wie de bedoeling om foar de wintersênes keunstsnie oanmeitsje te litten, mar it tafal woe dat it op in stuit ûnder de opnamen wier begûn te snijen. Dêrop smiet Reitman it opnameskema om en filme de wintersênes ear't de snie wer fuortteie koe. Dat resultearre yn folle bredere sniebylden as oarspronklik de bedoeling west hie.
Distribúsje
De distribúsje fan Juno waard fersoarge troch Fox Searchlight Pictures. De film waard foar it earst fertoand, yn 'e foarm fan in preview, op 1 septimber 2007 op it Filmfestival fan Telluride. Dêrnei fûn de earste offisjele fertoaning plak op 8 septimber 2007 op it Ynternasjonaal Filmfestival fan Toronto, dêr't de film fan it publyk nei ôfrin in steande ovaasje krige. Juno makke neitiid in triomftocht fia it Filmfestival fan Austin, it Ynternasjonaal Filmfestival fan Rome, it BFI-Filmfestival fan Londen, it Ynternasjonaal Filmfestival fan de Bahama's, it Ynternasjonaal Filmfestival fan St. Louis, it Ynternasjonaal Filmfestival fan Stokholm, it Ynternasjonaal Filmfestival fan Tessaloniki, it Ynternasjonaal Filmfestival fan Gijón, it Ynternasjonaal Filmfestival fan Palm Springs en it Ynternasjonaal Filmfestival fan Rotterdam. Op 5 desimber 2007 iepene de film yn in beheind tal bioskopen yn 'e Feriene Steaten, wêrnei't er op 25 desimber oeral yn it lân beskikber kaam.
It by Juno hearrende soundtrackalbum mei deselde namme kaam op 11 desimber 2007 út mei muzyk fan û.o. Kimya Dawson, The Kinks, Buddy Holly en The Velvet Underground. Op 15 april 2008 waard de film útbrocht op dvd en blu-ray.
Johannes van der Zwaag
Karriêre
Van der Zwaag stoar op âldjiersdei 2003 yn de âldens fan 69 jier.
Falkenberg (gemeente)
Gemeente Falkenberg (Sweedsk: Falkenbergs kommun) is in gemeente yn de Sweedske provinsje Hallands län yn Götaland. De gemeente leit foar it grutste part yn it lânskip Halland, mar in lyts part yn it noardeasten leit yn Västergötland. It haadplak fan de gemeente is Falkenberg.
Ontmoetingskerk (Sappemeer)
Oargel
It oargel yn de tsjerke waard yn 1917 troch de firma Standaart boud en op 29 juny 1917 yn gebrûk nommen. Standaart boude it oargel as in pneumatysk ynstrumint mei ien manuaal, tsien registers en oanhongen pedaal. Yn 2011 restaurearre de firma Van Putten it oargel, dat sûnt de bou gjin feroarings ûndergyng.
Hampshire
Geografy
thumb|225px|Rivier de Beaulieu Hampshire is geologysk yn twaen te dielen. it kustgebiet yn it suden bestiet foar it measte part út net-erodearre eoseen en oligoseen klaai en grind, dy't troch it Eilân Purbeck, it Eilân Wight en Dorset foar eroazje troch seewetter bewarre bliuwe. Dizze leechlizzende gebieten binne in gaadlik plak foar heidelânskip en bosken. It boskige súd-westen fan Hampshire is as nasjonaal park New Forest in beskerme gebiet, dêr't it getijderivierke Beaulieu streamt.
Tora! Tora! Tora! (film)
Plot
Op 'e moarn fan snein 7 desimber, de deis fan 'e oanfal, komt it lêste part fan it Fjirtjindielich Boadskip troch, wêryn't de Japanske ambassadeur opdroegen wurdt om syn koademasines en alle gefoelige papierren te ferneatigjen. Bratton besiket op 'e nij syn oerhearrigen te warskôgjen, mar moat dêrfoar ferskate obstakels oerwinne, lykas it feit dat op sneintemoarn nimmen berikber is en de twifelriedigens fan admiraal Harold R. Stark, de stêfsjef fan 'e Amerikaanske Marine, dy't gjin ûnderhearrigen warskôgje wol foar't er presidint Franklin D. Roosevelt fan 'e sitewaasje op 'e hichte brocht hat.
De warskôging fan generaal George C. Marshall, de stêfsjef fan it Amerikaanske Leger, oan luitenant-generaal Short yn Hawaï, kin net oer in radioferbining ferstjoerd wurde omreden fan minne atmosfearyske omstannichheden, en in tillegram dat derfoar yn it plak ferstjoerd wurdt, komt ûnderoan de steapel te lizzen as fersomme wurdt om oan te jaan dat de saak urgint is. Yn 'e nacht fan 6 op 7 desimber bringt de Amerikaanske torpedoboatjager USS Ward by de yngong fan 'e lagune Pearl Harbor in Japanske miny-ûnderseeër ta sinken, mar it rapport oer it ynsidint wurdt net trochjûn oan admiraal Kimmel, om't der op ferifikaasje wachte wurdt.
Produksje
Wat de fleantugen oangie dy't yn 'e film te sjen binne, waarden sterk oanpaste T-6 Texans en BT-13 Valiants ynset om troch te gean foar Japanske Mitsubishi A6M "Zero"-jachtfleanmasinen en Nakajima B5N "Kate"-bommesmiters, resp. foar Aichi D3A "Val"-dûkbommesmiters. De reden dêrfoar wie dat der doe't de film makke waard gjin loftweardige tastellen fan dy typen mear bestiene. Der wiene by guon sênes mear as tritich fan sokke fleantugen yn 'e loft, dat de opnamen wiene yngewikkeld. Foar de film Pearl Harbor (2001) soene tritich jier letter guon fan deselde oanpaste fleantugen brûkt wurde. Fierders wiene yn ''Tora! Tora! Tora!'' ek ferskate Consolidated PBY Catalina-fleanboaten te sjen en ek twa fleanbere Curtiss P-40 Warhawks. Fan dat type fleantúch waarden ferskate modellen fan fezelglês neiboud om op 'e grûn opblaasd te wurden as ûnderdiel fan it bombardemint.
Rhona Mitra
Aktearkarriêre
Mitra hie har earste filmrol as in groupie yn Eddie Izzard: Glorious, út 1997, wylst se al yn 1995 har debút op 'e tillefyzje makke hie yn in ôflevering fan 'e searje Ghost Busters of East Finchley. Yn 1999 wie se mei Chistopher Lambert te sjen yn Beowulf, en datselde jiers krige se in weromkearende rol yn it lêste seizoen fan 'e Amerikaanske dramasearje Party of Five, as Holly Marie Beggins, de geheime leafde fan haadrolspiler Scott Wolf. Fan 2003 ôf spile se twa seizoenen lang Tara Wilson yn 'e rjochtbankdramasearje The Practice en de spin-off dêrfan, Boston Legal. Yn 2004 hie se haadrollen yn 'e film Highwaymen en de minysearje Spartacus, wylst se yn 2005 te sjen wie yn 'e searje Nip/Tuck.
Adriaan Geerts Wildervanck
Adriaan Geerts Wildervanck (Grins, 1605 - 1661) wie in Nederlânsk ferfeanter en stifter fan de doarpen Wildervank en Feandam.
Adriaan Geerts (Paep) waard yn Grins berne as soan fan smid Geert Adriaans en syn wiif Fennechien Geerts. Hy wie skriuwer, sollisiteur, pachter fan it Ried- en Wynhûs en keapman yn de stêd Grins. Hy boaske 1630 mei Grietien Jansen, (dy't ek wol Margaretha Jans Hardenberg neamd wurdt). Nei 1641 ferhuze it pear nei Pekela. Yn 1647 pachte Adriaen Geerts Paep (hy naam letter de namme "Wildervanck" oan) in stik fean yn de omkriten fan Muntendam. Ut de Grinzer Feankoloanjes dy't dêr ûntstienen, woeksen de doarpen Feandam en Wildervank.
Peyton List (1986)
Karriêre as aktrise
List waard yn 2006 cast yn 'e fêste rol fan Tally Reida yn 'e searje Windfall, dy't lykwols al nei ien seizoen stilset waard. Yn 2007 hie se fannijs in fêste rol, diskear yn 'e rige Big Shots, mar ek dy hold al nei ien seizoen op. Fan 2008 oant 2013 fertolke List de rol fan Jane Sterling yn 'e bekroande searje Mad Men. Yn 2009 en 2010 wie hja dêrnjonken ek te sjen as Nicole Kirby, yn 'e science fiction-tillefyzjesearje FlashForward. Yn 2013 krige List de haadrol fan Cara Coburn taparte, yn 'e science fiction-rige The Tomorrow People.
Wilens belibbe List yn 2005 har debút op it wite doek mei in rol yn 'e sportfilm The Greatest Game Ever Played. Se spile ek yn films as Shuttle (2008), Meeting Evil (2012) en Playing It Cool (2014). Yn 2015 hie List in gastrol yn 'e superheldesearje The Flash as de Golden Glider. Yn 'e soapsearje Blood & Oil hie se datselde jiers in weromkearende rol. Yn 2016 en 2017 spile se de haadrol fan Raimy Sullivan yn 'e science fiction-detektivesearje Frequency.
Yn 2018 en 2019 hie List yn seizoen 4 en 5 fan 'e fantasysearje Gotham in weromkearende rol as de supersmjunt Poison Ivy. List bemachtige yn 2020 in weromkearende rol as Nadia yn 'e dramasearje Charmed. Yn Star Trek: Picard, in nije science fiction-tillefyzjesearje út 'e Star Trek-franchise, spile se fan 2020 ôf de rol fan Narissa, in lid fan 'e Romulaanske geheime plysje dy't ûnder de identiteit fan luitenant Rizzo de Stjerrefloat ynfiltrearre hat.
Nammegenoate
Peyton List hat in nammegenoate yn har kollega-aktrise Peyton List dy't berne is yn 1998. De jongere List fertelde yn in fraachpetear yn it tillefyzjeprogramma Access Hollywood dat sy gauris de namme Peyton R. List brûkt om betizing foar te kommen. It Amerikaansk fakbûn SAG-AFTRA, dat yn 'e Feriene Steaten sizzenskip oer de akkreditaasje hat dêr't akteurs ferlet fan hawwe om as sadanich wurkje te meien, besiket oars yn 'e regel om mear as ien akteur mei deselde namme foar te kommen, mar dit gefal waard oer de holle sjoen. Peyton List en Peyton List spilen yn 'e soapsearje As the World Turns op in stuit yn deselde sêne. Beide aktrises wiene ek as stimaktrise belutsen by de animearre superheldefilm Batman: Hush (2019).
Beswarrings yn de Harry Potter-rige
Oersjoch
De betsjoenings út 'e filmferzjes fan 'e boeken en de videospultsjes binne net brûkt
Keppelings om utens
הארי פוטר - מונחים
Simone Scheffer
Simone Scheffer waard nei it Jan Brugman College yn Boalsert in pear kear útlotte foar de Skoalle foar Sjoernalistyk yn Utert. Se begûn dêrom wylst oan in stúdzje Nederlânsk oan de learareoplieding Ubbo Emmius yn Winschoten. Yn har studintetiid wurke se foar it popprogramma Radio 18 en rûn se staazje by Omrop Fryslân.
Akershus
Akershus bestiet út sawol de lânskippen Follo en Romerike as de lytse eksklave bewesten Oslo dy't de gemeenten Asker en Bærum omfettet.
Jules Froment
Libben en wurk
Froment is yn it ûnthâld bleaun fanwege syn wurk mei neurologypasjinten. Yn de Earste Wrâldkriich siet er yn Rennes, dêr't er soldaten mei senuwsteurings behannele. Nei de oarloch skreau er yn 'e mande mei Joseph Babinski (1857-1932) in wichtich wurk oer de etiology fan ferskynsels lykas shell shock en 'oarlochshystery'. De stúdzje hiet Hystérie, pithiatisme et troubles nerveux d'ordre réflexe en neurologie de guerre en waard yn dy tiid as kontroversjeel beskôge.
Regint
Trivia
De term 'regint' is ek de beneaming foar de grutste diamant yn 'e kroan fan in soeverein.
Proefbuorkerij
In proefbuorkerij of proefbedriuw is in pleats mei buorkerij dy't brûkt wurdt foar it beproevjen en ferlykjen fan lânboumetoaden en -wurktugen. Ek hat it yn 'e regel de funksje fan sintrum foar wittenskiplik ûndersyk, dêr't nije lânboumetoaden op alderhanne mêd ûntwikkele wurde. Dingen dêr't yn it ferline op proefbuorkerijen ûndersyk nei dien is, binne bygelyks bedonging, de gearstalling fan feefoer, de bou en ynrjochting fan stâlen, de ferliking en feredeling fan lânbougewaaksen, natoerbehear en it krijen fan biogas út biomassa. Proefbuorkerijen waarden eartiids opset en eksploitearre troch belange-organisaasjes fan boeren, keuringstsjinsten, fabrikanten en oerheidsynstellings.
Karen Bies
Yn 1993 waard se radioferslachjouster by de nijsredaksje fan Omrop Fryslân. Dêrnei presintearre se eftergrûnprogramma’s as Omnium, De Koperen Tún en Buro De Vries, mar die ek live-programma’s. Sûnt 2012 presintearre se it nijsprogramma Hjoed.
Jan Brandt Corstius
Wurkpaad
Brandt Corstius promovearre 1934 oan de Ryksuniversiteit Utert op it proefskrift "Herman Gorter, een bijdrage tot de kennis van zijn leven en werk". Yn de jierren tritich wie er warber yn de Jongeren Vredes Actie (JVA). Oant 1959 wie er learaar Nederlânsk oan it Utertsk Steedlik Gymnasium.
Laura Gemser
Jonkheid en oplieding
Gemser waard yn 1950 berne yn Soerabaja, op it Yndonezyske haadeilân Java. Hja is fan mingd Nederlânsk-Javaansk etnysk komôf. Yn 1955, doe't se fjouwer jier wie, emigrearre hja mei har âlden nei Nederlân, dêr't hja opgroeide yn Utert. Se trochrûn de middelbere skoalle oan 'e Regentesseschool, in MULO. Neitiid folge se in oplieding moadeûntwerpen oan 'e Uterter Artibus Keunstakademy.
Catalina Sky Survey
thumb|250px|De Catalina Sky Survey, festige op Mount Lemmon Observatory yn de Santa Catalina Mountains by [[Tucson, Arizona]] thumb|350px|It tal objekten dat troch ferskate projekten fûn is (CSS - grien) Catalina Sky Survey (CSS) is in Amerikaansk / Australysk projekt om kometen, planetoïden en foaral ierdskearders te finen. Der wurdt spesifyk socht nei objekten dy't mooglik in gefaar foarmje by in mooglike ynslach op Ierde.
CSS/SSS brûkt foar har observaasjes trije teleskopen: In 1,5 meter f/2 teleskoop op de top fan Mount Lemmon, in 68 sm f/1.7 Schmidt teleskoop yn de buert fan Mount Bigelow, beide yn it Santa Catalinaberchtme noardlik fan Tucson, en in 0.5 meter f/3 Uppsala Schmidt teleskoop op it Siding Spring Observatory (oant 2013) yn Australië.
Kelly Wallace
Priveelibben
Wallace is troud mei tillefyzjeprodusint Matt Saal, dy't earder foar MSNBC de Rachel Maddox Show makke, mar op 't heden as útfierend produsint wurket foar Bloomberg Television. Hja hawwe twa dochters, Hattie en Lily. It gesin wennet oan 'e Upper West Side fan Manhattan, yn it sintrum fan 'e stêd New York.
Katedraal fan Monreale
Bou
Neffens de leginde lei kening Willem II fan Sisylje efkes te bekommen fan it jeien yn 'e bosken by Monreale doe't dêr de Jongfaam Marije oan him ferskynde, dy't him frege dêr in tsjerke te bouwen. Nei't de beam kapt waard fûnen se yn de woartels in goudskat, dy't brûkt waard om de bou mei te beteljen.
Dido (sjongster)
Biografy
Dido sette doe't se fiif wie út ein mei blokfluitspyljen op skoalle. In jier letter waard se talitten op de Guildhall School of Music yn Londen. Doe't se tsien wie spile hja ek piano en fioele. Yn har tinerjierren toerde se troch it Feriene Keninkryk mei har klassikemuzyk-selskip.
Himelgod
Beskriuwing
De Himelgod is in konsept dat betocht waard as stadium yn 'e ûntwikkeling fan religiositeit by de minske y.f.m. de oarsprong fan religy. Dizze teory waard yn 1912 foar it earst formulearre troch de Dútske pater Wilhelm Schmidt yn syn boek Der Ursprung der Gottesidee ("De Oarsprong fan it Godsidee"). Schmidt gie derfan út dat de iere minskheid in primityf monoteïsme belide, troch in inkele god te oanbidden dy't as de skepper en hear fan alle dingen beskôge waard. Dy saneamde Himelgod wenne net yn timpels en hie gjin preesterstân dy't him tsjinne, om't er sa heech en machtich wie dat in minsklike kultus foar him fierstente ûntarikkend west hawwe soe. Mar krekt dêrtroch kaam er sa fier fan it aldendeiske bestean fan 'e minsken ôf te stean, dat er stadichoan út harren belibbingswrâld ferdwûn.
Fermanje fan Sappemeer
De Fermanje fan Sappemeer is in tsjerkegebou oan de Noorderstraat 53 yn it Grinslânske Sappemeer.
Gerrit Krol (skriuwer)
Gerrit Krol (Grins, 1 augustus 1934 - dêre, 24 novimber 2013) wie in Nederlânsk skriuwer, essayist, dichter en wiskundige.
Krústocht yn Spikerbroek
Ynhâld
Dolf leat dêr neat fan, mar hy hat mei de bern te dwaan, en wit Nikolaas en dy syn beide liedsju, de mûntsen Anselmus en Jehannes, te bepraten om 'e krústocht better te organisearjen. Dêrmei wit er in reafûnkepidemy safolle mooglik te beheinen, en de bern by Rottweil fan 'e hongerdea te rêden. Mei syn tweintichste-iuwske kennis liedt er ek de oertocht oer de Alpen yn goede banen, en op in stuit makket en brûkt er sels it doedestiden noch net útfûne buskrûd om in part fan 'e bern te befrijen út 'e finzenskip fan 'e greve fan Scharnitz. Dat komt him op beskuldigings fan ketterij en hekserij te stean, mar by in folksgerjocht helpe syn freonen him om dêrfan frijsprutsen te wurden.
Jantien de Boer
Har kollumns waarden ein 2007 bondele yn it boekje Dwars! Dwars! ferskynde by de Friese Pers Boekerij.
James Douglas (stoarn yn 1691)
James Douglas (Skotlân, 16?? – Namen, 1 septimber 1691) wie in Skotsk legerofsier dy't lange tiid yn Ingelske kriichstsjinst wie.
Bosley Crowther
Karriêre
Crowther syn foarkarren op it mêd fan populêre films wiene faak ûnfoarsisber. Sa ferdigene er grutte produksjes as Ben-Hur (1959) en Cleopatra (1963), mar liet er de oarlochsfilm The Great Escape (1963) ôfrinne, en David Lean syn histoaryske biografyske film Lawrence of Arabia (1962) krekt-en-gelyk. Fan Lean syn Doctor Zhivago (1965) moast er ek al neat hawwe. Alfred Hitchcock syn Psycho (1960) neamde Crowther "in smodze op in fierders earbere karriêre", mar dat wie in film dêr't er syn miening al rillegau oer bystelde.
Middelbere Famkesskoalle
De haadmaster fan de legere skoalle besliste, nei oerlis mei de âlden as fersoargers, oft in famke kâns makke om de skoalle mei goed gefolch ôfmeitsje koe en melde har dêrnei oan. Earst moast lykwols in twa dagen duorjend talittingseksamen helle wurde. De talattingseask lei heech. Ek nei in hereksamen waarden trochsneed mar sa'n 50% yndie talitten. Neist de aparte middebere famkesskoallen koe ek op guon lyseums de rjochting middelber famkesûnderwies keazen wurde. Guon stêden hiene ek in kombinaasje fan in mms mei in aparte famkes-hbs.
Timo Jepkema
Ferslachjouwer en presintator
Fan 2010 oant 2013 wie er fuotbalferslachjouwer foar Radio Mercurius by de fuotbalwedstriden fan SC Cambuur. Dat lêste jier wie er ek ferslachjouwer op Froeks.TV oant hy yn 2013 sportferslachjouwer waard by Omrop Fryslân. Fan 2015 ôf die hy ek presintaasjewurk, ûnder oare by it nijsprogramma Fryslân Hjoed.
Stamhaad
In stamhaad is in persoan (man of frou) mei in liedende funksje yn in tribale maatskippij. Soms hawwe tribale etnyske groepen ien inkeld stamhaad, mar yn 'e regel binne it der twa of mear, of is it stamhaad de earste ûnder syn gelikensen yn in ried fan âldsten. Sokke stamhaden wurde ornaris oansteld op grûn fan harren persoanlike kwaliteiten, mar erflik stamhaadskip komt ek foar.
Lambertustsjerke (Arum)
Ynterieur
Yn de tsjerke is in grêfkelder fan de bewenners fan Camminghastate. De hearebank foar de preekstoel oer wie de bank fan de Cammingha's. Hja hiene ek in eigen tagong, mar dy is tichtmitsele. Njonken de Cammingha-bank binne der noch in pear hearebanken. Trije kroanluchters soargje foar de ferljochting fan de tsjerke.
Fesuvius
Sûnt 1995 is de Fesuvius (mei omkritenen) beskerme as Nasjonaal park Fesuvius.
Nije Dom (Linz)
De earste stien foar de katedraal waard yn 1842 lein en op 1 maaie 1924 wijde biskop Johannes Maria Gföllner it gebou lang om let as Marijetsjerke yn. De foltôging fûn lykwols pas yn 1935 plak. Yn it ramt fan it 150-jierrich jubileum fan it bisdom Linz waard doe ek it Domplatz werynrjochte. De dom is de grutste tsjerke fan it lân en de toer is twa meter leger as dy fan de Stephansdom yn Wenen. Yn de finsters binne ôfbylden fan ferskillende minsken te sjen dy't mei harren finansjele stipe de bou mooglik makken.
Bijefretter
Foarkommen
De bijefretter is in kleurige fûgel mei blauwe, brune, giele en wite ûnderdielen, en yn kromme swarteftige snaffel. Hy is likernôch 28 cm grut, en weacht sa'n 50-70 g.
Haber-Boschproses
Ammoniak is in wichtige gemyske stof dy't brûkt wurdt foar de produksje fan stikstofhâldende keunstdongstoffen en oare stikstofhâldende gemikalyen. Yn 't jier wurdt der likernôch 131 miljoen ton ammoniak produsearre dêr't mear as 1 persint fan alle enerzjy fan de wrâld by ferbrûkt wurdt.
It proses
De nedige stikstof komt út 'e loft. Yn 'e loft sit likernôch 78% stikstofgas en 21% soerstofgas. De soerstof moat earst fuorthelle wurde. Dêrmei wurdt lucht oer hite kooks hinne laat. Dêrby reagearret alle soerstof út 'e loft mei de koalstof fan de kooks en dan ûntstiet koalmonokside.
Cricket op de Olympyske Simmerspullen 1900
200px|thumb|right|It stadion wêr't it cricket plak hie tidens de Spullen fan Parys 1900
Slot Marienburg (Hannover)
21e iuw
It waard dúdlik dat it slot nedich restaurearre wurde moast en dat de famylje dy kosten langer net allinne drage koe. Yn 2018 makke de prins bekend dat hy it kastiel foar in symboalysk bedrach ferkeapje woe. De oerheid woe it slot oernimme en de needsaaklike restauraasje útfiere. Syn heit Ernst August fan Hannover senior makke lykwols beswier tsjin de ferkeap en easke it oan syn soan skonken kastiel werom. Troch in 32 siden tellende brief oan de minister-presidint fan Nedersaksen Stephan Weil die Ernst August fan Hannover senior in berop op in foarbehâld yn de kadasterwet, dat de nije eigner net tsjin it sin fan de eardere eigner in ûnreplike saak ferkeapje mei. De dielstseat Nedersaksen loek him yn de saak werom oant it famyljeskeel besljochte wie.
Nominoë
Ferstjerren
Op 7 maart 851 kaam Nominoë hommels te ferstjerren doe't er yn 'e omkriten fan Vendôme Anzjû oan it plonderjen wie. It is net alhiel dúdlik wat de deadsoarsaak wie, mei't der gjin melding fan makke wurdt dat er sneuvele yn 'e striid. Hy waard begroeven yn 'e Bretonske Abdij fan Redon. Mei syn frou Argentaela hie Nominoë in soan, Erispoë, dy't him opfolge en de earste kening fan Bretanje wurde soe.
Max Kohnstamm
Biografy
Wie ien fan de earste foarfjochters foar gearwurking binnen Europa. As yntellektueel wie Kohnsstamm yn de Twadde Wrâldoarloch finzen setten yn Kamp Haaren. Hy kaam doe ta de konklúzje dat oarloch allinnich foarkomd wurde koe as der ekonomyske foarspoed en gearwurking yn Europa is. In wolfarrend Dútslân wie neffens him foar Nederlân fan it grutste belang.
Heather Graham
Aktearkarriêre
Yn 1989 briek Graham troch mei har rol as Nadine, in jonge drugsferslaafde freondinne fan 'e haadpersoanen (spile troch Matt Dillon en Kelly Lynch) yn 'e film Drugstore Cowboy, fan regisseur Gus Van Sant. Neitiid wiisde se in rol yn in soapsearje ôf om't se in filmkarriêre neistribbe. Yn 1991 waard se foar har rol yn 'e rock n' roll-film Shout (mei William Hurt en Keanu Reeves) nominearre foar in Young Artist Award yn 'e kategory bêste aktrise yn in spylfilm. Nei't Graham mei Benicio del Toro yn in reklamespotsje spile hie dat troch David Lynch regissearre wie, besleat dyselde har te casten yn 'e rol fan Annie Blackburn, yn 'e kultsearje Twin Peaks, en letter yn 'e prequel-film Twin Peaks: Fire Walk with Me, út 1992.
Gemeenten fan Noarwegen
thumb|150px|right|It steatswapen fan [[Noarwegen.]] Noarwegen bestiet per 1 jannewaris 2018 út 422 gemeenten (kommuner) dy't de ûnderste bestjoerlike laach fan it lân foarmje. De gemeenten binne foar in part of folslein ferantwurdlik foar basisûnderwiis, fuortset ûnderwiis, gemeentlik dykbehear, sosjale foarsjennings, wetterfoarsjenning, riolearring en romtlike oardening.
It heechste bestjoersorgaan binnen in gemeente is it gemeentebestjoer (kommunestyret) mei troch de befolking keazen leden. Minimaal fiif fan dizze leden wurde ferkeazen foar it útfierend kolleezje of deistich bestjoer (formannskap), it twadde bestjoersorgaan binnen in gemeente. It tredde orgaan is de boargemaster (ordfører).
Mauritius (hillige)
Libben
Neffens Eucherius wie Mauritius oanfierder fan in legioen, dat yn de tiid fan de romeinske keizers Diokletianus en Maksimianus by Thebe yn Egypte tsjinne. It legioen bestie hielendal út kristenen en as ofsieren fan Mauritius tsjinnen Kandidus en Eksuperius. Keizer Maksimianus naam it saneamde Thebaanske Legioen yn syn leger op, dat er tsjin kristenen ynsette woe. By it oerstekken fan de Alpen makke it legioen oproer by Agaunum, om't hja net tsjin kristenen fjochtsje woene. Ek wegere it legioen om foar in súksesfolle striid te offerjen oan de ôfgoaden. Ofhinklik fan de boarne barde dat yn it jier 302 of 303. Maksimianus wie doe yn Octodurum en wie sa poer, dat er opdracht joech om it legioen de desimearjen. Dat betsjutte dat eltse tsiende man eksekutearre wurde moast. Nei in twadde desimaasje woe it legioen noch net om lyk, sadat de keizer it hiele legioen fermoardzje liet. Sûnder ferset lieten de manlju harren troch de romeinen deadzje. Leden fan it legioen dy't wisten út te piken waarden letter dochs oppakt en eksekutearre (lykas Ursus en Viktor yn it Switserske Solothurn)
Eucherius fertelt oer in mirakel dat om 450 hinne barde, werby't in frommis mei ferlammingferskynsels nei Agaune gyng en nei in gebed om genêzing better waard. Yn dy tiid wie der op it plak dêr't it legioen de martlersdea stoar dus al in soarte fan pylgerstradysje. Fral ek de geunstige geografyske lokaasje oan in rûte fan noard nei súd oer de Alpen droech der oan by dat in soad pylgers graach Agaune besochten. Kening Sigismund liet yn 515 de abdij Saint-Maurice stiftsje om de pylgers op te fangen en soarch te bieden. Wylst oan it begjin de Thebanen noch as groep fereard waarden, is út lettere reisferslaggen fan de abdij op te meitsjen dat de ferearing him letter benammen op de persoan fan de oanfierder Mauritius konsintrearre. Al yn de iere midsiuwen skonken de muontsen fan Saint-Maurice reliken oan kleasters, kapellen of tsjerken. Troch it massagrêf wiene der genôch. De delsetting by it kleaster yn Augane waard jimmeroan faker nei it kleaster ferneamd en Mauritius waard patroanhillige fan dat plak. De ferearing wreide him fan dêr fral út nei it noarden en noardeasten fan it germaanke gebiet. Fanôf de 6e iuw is ek in útwreiding yn de gallyske kontrijen waar te nimmen. Fan 888 ôf waard Mauritius de patroanhillige fan it Keninkryk Boergonje, nei't de abt fan Saint-Maurice by it grêf fan de martlers ta kening Rudolf kroand waard. Under de Ottoanen bloeide de kultus fan Mauritius ek yn it ryk fan de eastfranken op. Fral Otto de Grutte hie in grutte ynteresse yn de ferearing fan it hillige legioen. Yn 937 stifte dy it benediktynske Mauritiuskleastser yn Maagdenburch, nei alle gedachten om dêr letter ek de sit fan in bisdom fan te meitsjen. It kleaster liet er oan twa persoanen fan it legioen wije, Mauritius en Innocentius en oan de apostel Petrus. Kening Otto naam mei de kryst fan 960 yn Regensburch reliken fan Sint-Mauritius en inkelde gesellen fan de boergondyske kening Koenraad III oer. Fuort liet er de reliken dêrnei nei it Mauritiuskleaster fan Maagdenburch stjoere. Yn 946 ferstoar Otto's earste frou Edgitha, dy't yn it Mauritiuskleaster byset waard. Op dat plak fan it kleaster, dêr't tsjintwurdich ek de domtsjerke stiet, liet Otto yn 995 in nije tsjerke bouwe. Dy tsjerke waard ek syn grêftsjerke, dêr't er yn 973 begroeven waard. Yn 962 befêstige paus Jehannes XII de ferearing fan Mauritius as patroanhillige fan alle Ottoanen. Lang om let soe Mauritius sawol foar alle keizers fan it Hillige Roomske Ryk as ek fan it ryk sels de patroanhillige wurde.
Slach by Jemgum (1533)
De earste Slach by Jemgum (Dútsk: Schlacht von Jemgum, Nederlânsk: Slag bij Jemmingen) fûn plak op 14 oktober 1533 by it Eastfryske Jemgum plak en wie part fan it Gelderske Skeel. Yn dy kriich besocht Baltasar fan Esens mei help fan hartoch Karel fan Gelre, syn hearskippij werom te krijen yn it Eastfryske Harlingerlân. De mankrêften fan Baltasar en Karel fan Gelre, likernôch 2.000 oefene hiersoldaten ûnder lieding fan Meindert fan Ham, krongen Eastfryslân yn en ferskânzen harren yn de tsjerke fan Jemgum. De oplûkende greeflike Eastfryske striidmacht wiene lykwols net folslein traind, mar wie mei 15.000 manlju folle grutter yn oantal. De Eastfryske greven Enno II en Jehan I Sirksena sloegen sels in oanbod del fan de Gelderske striidkrêften om harren oer te jaan en sûnder striid út Eastfryslân wei werom te lûken. As gefolch fan de slach waarden Lier en Oldersum yn 'e brân stutsen en plondere. Oan de ein fan de kriich hie Baltasar syn macht fannijs weromkrigen, dochs as fazal fan Gelre.
Mauritius (hillige)
Ikonografy
Mauritius waard fan it begjin ôf as in romeinsk ofsier mei skyld en lâns yn in maliënkolder ôfbylde. Letter, sûnt de 13e iuw, waard de hillige as in swarte Mauretaniër útbylde. Sint-Mauritius kaam en komt op in grut tal wapens fan eallju, bisdommen, kleasters en stêden foar. Fakentiden wurdt Mauritius dan ôfbylde as in swarte man mei ringen yn de earen.
Daniel Ricciardo
2014 – 2018
Yn 2016 giet it wer stikken better en Daniel Ricciardo behellet mar leafst acht kear in poadiumplak en wit de Grutte Priis fan Maleizje te winnen. Mei 256 punten wurdt er krekt as yn 2014 tredde yn it einklassemint. 2017 is in seizoen mei wikseljende resultaten, seis kear kin er in Grutte Priis net út ride troch problemen mei de auto. Mar wit ek acht kear op it poadium te kommen. De Grutte Priis fan Azerbeidzjan wit er sels te winnen syn fiifde Grutte Priis oerwinning yn de Formule 1. Ricciardo wurdt 5de yn it einklassemint.
2019 – 2020
2020 is in stik suksesfoller as 2019, al falt er wer yn de earste wedstriid ut. By de Grutte Priis fan de Eifel hellet er syn earste poadiumplak foar Renault. En ek yn Itaalje by de Grutte Priis fan Emylje-Romanje behellet er in moaie tredde plak. Dit blykt daaliks syn lêste poadiumplak te wêzen foar Renault want nei dit seizoen giet Ricciardo fuort by Renault. Yn it einklassemint fan 2020 wurdt Daniel Ricciardo fiifde mei 119 punten.
Roque op de Olympyske Simmerspullen
Skiednis
Roque, in Amerikaansk croquetfariant, stie op de Olympyske Simmerspullen op it programma.
Philip, hartoch fan Edinburgh
Ferstjerren
thumb|[[Buckingham Palace op 9 april 2021:de flagge hinget healstôk]] Philip ferstoar op it Kastiel fan Windsor moarns op 9 april 2021, twa moanne foar syn hûndertste jierdei. Philip wie by syn ferstjerren de langst libjende man fan it Britse keningshûs, en de tredde langst libjende nei prinsesse Alice, hartoginne fan Gloucester en syn skoanmem Elizabeth. De deis nei syn ferstjerren waarden de flaggen op oerheidsgebouwen yn de measte Mienebestlannen healstôk hongen. Yn de stêden Londen, Edinburgh, Cardiff en Belfast, de Britske kroankoloanje Gibraltar, de Australyske haadstêd Canberra, de Nijseelânske haadstêd Wellington en fan stikmannich Britske marineskippen ôf waarden op 10 april 41 salútskotten ôffjurre ta syn neitins. Philip woe gjin steatsbegraffenis. De begraffenis waard holden |op 17 april yn St. George's Chapel yn it Kastiel fan Windsor.
Jupiter Ascending
Plot
Untelbere planeten waarden yn it fiere ferline besiedde mei de minskheid troch rike famyljes fan in bûtenierdske, boppeminsklike adel. Harren reden om dat te dwaan is sadat se de resultearjende organismen (minsken) 'rispje' kinne as de wrâld dêr't se op libje harren net mear drage kin. Fan 'e rispe minsken wurdt in ferjongingssearum makke dat inkeld beskikber is foar de galaktyske elite. Nei de dea troch moard fan 'e martriarch fan it Hûs Abrasax, de machtichste fan 'e galaktyske dynastyen, yntrigearje har trije bern oer it beërf. De humorleaze tiran Balem, waans erfdiel de Ierde omfettet, bout in ûnbidich grutte raffinaderij dy't ferburgen is yn 'e ûntrochsichtige atmosfear fan 'e planeet Jupiter, wylst de playboy Titus syn erfdiel ferslampamperet en harren suster Kalique as iennichste each hat foar oare saken as jild en wielde.
By Katharine thús wurde de beide fammen oanfallen troch bûtenierdske wêzens, saneamde 'bewarders'. Dy ûntdekke lykwols dat Katharine Dunlevy net it genetysk profyl hat dat se sykje. Jupiter nimt mei har mobile tillefoan in foto fan 'e wêzens, mar dy wiskje it ûnthâld fan it ynsidint by har en Katharine. As se letter yn de wachtkeamer fan 'e klinyk wat mei har tillefoan sit te pielen, fynt Jupiter lykwols de foto werom, dêr't se gjin ûnthâld oan hat en neat fan begrypt. Wylst se op 'e operaasjetafel leit, docht bliken dat de dokter en ferpleechkundigen bewarders binne dy't stjoerd binne om har te deadzjen, mar earder yn 'e war rekke wiene fanwegen har gebrûk fan 'e skûlnamme. Jupiter wurdt rêden troch Caine Wise, in eks-soldaat dy't stjoerd is troch Titus om har by him te bringen. Foar't er har lykwols nei syn romteskip bringe kin, wurdt dat ferneatige troch de bewarders. Caine wit lykwols de oanhâldende oanfallen fan 'e bewarders ôf te slaan, ien fan harren romteskippen te kapen en harren allegear te deadzjen.
Me and Bobby McGee
Tekst
De ik-persoan en Bobby dielden alles as freonen en minners. Oerdeis makke se dat de ik-persoan him goed fielde, want jin goed fielen wie maklik as Bobby de blues song. Nachts hold se him waarm mei har lichem. Mar wylst de ik-persoan syn frijheid net kwyt woe, begûn Bobby op in stuit te langjen nei in fêst plak om har nei wenjen te setten. Dat, earne yn Kalifornje liet de ik-persoan har gean, op 'e syk nei it nije libben wêrfan't er hope dat se it fine soe. De ik-persoan kaam neitiid lykwols ta de konklúzje dat frijheid inkeld in oar wurd is foar neat te ferliezen hawwen, en neat te ferliezen is alles wat Bobby him litten hat. Hy beslút mei de tekst: "Ik soe al myn moarnen ruilje foar ien inkele juster, sadat ik Bobby's lichem tsjin myn eigen oan hâlde koe."
Covers
Oare covers fan Me and Bobby McGee waarden útfierd troch:
Houtsjer
thumb|174px|Houtsjer In houtsjer of houthakker is immen dy't beropmjittich yn 'e boskbou wurksum is en dêrby ta taak hat om beammen te kapjen. Yn lannen mei in grutte houtferwurkjende yndustry, lykas Kanada of de Feriene Steaten, binne houtsjers almeast yn 'e tsjinst by partikuliere bedriuwen. Yn Nederlân wurkje de measte profesjonele houtsjers by of yn opdracht fan Steatsboskbehear en steane se yn 'e regel ûnder lieding of tafersjoch fan in boskwachter of in houtfêster. Foarhinne brûkten houtsjers faak in heksebile of in lûkseage; tsjintwurdich binne se tarist mei keatlingseagen of noch swierder materieel, lykas beammeroaimasines.
Stavronikita-kleaster
It Stavronikita-kleaster (Gryksk: Μονή Σταυρονικήτα) is in oan de hillige Nikolaas eastersk-otterdoksk kleaster yn de monastike steat fan de Berch Atos, Grikelân. It waard boud op in hege rots midden oan de eastlike kust fan it skiereilân tusken it Iviron-kleaster en it Pantokratoros-kleaster. Op it stuit wenje der yn it kleaster likernôch 30 oant 40 muontsen. It Stavronikita-kleaster giet werom op de 10e iuw en stiet fyftjinde yn de rang fan de kleasters.
Roque op de Olympyske Simmerspullen 1904
Francis Field
It Francis Field waard boud yn 1904 as ûnderdiel fan de wrâldtentoanstelling en wie it haadstadion fan de Olympyske Simmerspullen 1904. En it hie plak foar 19.000 taskôgers. Yn 1984 is it oantal sitplakken foar taskôgers werom brocht nei 4.000.
Houtfiker
In houtfikerof houtsnijer is in ambachtsman dy't him spesjalisearre hat yn it meitsjen fan houtsnijwurk. Sokken hawwe gauris in eftergrûn yn 'e byldhoukeunst. Houtfikers meitsje net inkeld bylden fan hout, mar ek reliëfs, houtfiken en houtgravueres. It ark en reau dat men nedich is en de techniken dy't men brûkt foar it meitsjen fan twadiminsjonele houtfykkeunst en trijediminsjonele houtsnijbylden ferskille oansjenlik.
In byldsnijer is immen dy't him talein hat op it meitsjen fan bylden. Sa'nent kin in houtfiker wêze, mar dat hoecht net, om't ek oare materialen har liene om bylden út te snijen, lykas bien, hoarn en natoerstien.
Formule 1 yn 2014
Jules Bianchi
Yn by de troch rein pleage Grutte Priis fan Japan glied de Marussia fan Jules Bianchi ta gefolch fan akwaplaning yn de 42ste omgong fan de wedstriid fan de baan yn de Dunlop-bocht (bocht 7) en bedarre dêrby mei hege gong tsjin in shovel dy't dwaande wie in auto dy't in omgong earder fan de baan rekke wie fuort te heljen. Jules Bianchi rûn derby slimme ferwûningen oan 'e harsens op, en rekke deryn wei en kaam net mear by kennis. Bianchi ferstoar njoggen moanne nei it ûngelok yn in sikehûs yn Nice oan syn ferwûningen.
Klassemint by de koereurs
Opmerkingen:
Klassemint by de konstrukteurs
De top 10 klassearre auto's, krije punten,
Memmegoadinne
Hypoteze
Foarhinne wie it foar argeologen wizânsje om frijwol elts froulik byldsje út 'e prehistoarje te ynterpretearjen as in represintaasje fan in inkele foarâlderlike goadinne. Dy oanpak is no fierhinne yn diskredyt rekke, mei't moderne argeologen oer it algemien beseffe dat it ûnmooglik is om lykfol hokker prehistoarysk byldsje mei wissichheid te identifisearjen as in represintaasje fan hokfoar godheid dan ek. Dat sein hawwende is it mooglik om sokke byldsjes per gefal te beoardieljen en dêrby fêst te stellen hoe wierskynlik it is dat it om in represintaasje fan in godheid giet. Sa wurdt de Fenus fan Willendorf, in byldsje fan in wielderige frou dat yn 1908 te Willendorf in der Wachau, yn Eastenryk, fûn is en datearret fan omtrint 25.000 f.Kr., noch altyd frij algemien as in ôfbylding fan 'e Memmegoadinne beskôge. Oare soksoarte wierskynlike godsbyldsjes binne opdobbe by Jericho yn it Westjordaanlân, by Çatalhöyük yn Turkije en by Harappa en Mohenjo-Daro yn wat no Pakistan is.
Tsjerke fan Critzum
De Tsjerke fan Critzum (Dútsk: Critzumer Kirche) is in protestantsk tsjerkegebou yn Critzum yn de gemeente Jemgum yn de Eastfryske lânkring Lier. De tsjerke waard yn de 13e iuw op in terp boud.
Skiednis
Yn de 15e iuw fûn in grutte ferbouwing plak. De plompe klokketoer fan it "sletten type" soe eartiids heger west ha en foar de skippen op de Iems as fjoertoer tsjinne ha. Sûnt 1917 mist de 13e-iuwske klok, dy't nei alle gedachten doe omraand waard foar wapens.
Aadlike titel
In aadlike titel is in rang fan 'e adel. Dêrby wurdt yn 'e regel ferwiisd nei de Jeropeeske adel, dy't syn woartels hat yn 'e Lette Aldheid en de Midsiuwen. Hoewol't sokke aadlike titels fan lân ta lân ferskille kinne, bestiet der dochs in dúdlike hierargy.